ZÁPISNICA

zo stretnutia Občianskej rady Radvaň v

Banskej Bystrici,

konaného dňa 7. marca 2019

**PROGRAM:**

***1.Otvorenie zasadnutia, voľba zapisovateľa a overovateľa zápisnice ,schválenie programu 2. Slovo pre hostí 3. Kontrola uznesení 4. Rámcový plán rozvoja mestskej časti Radvaň pre rok 2019 5. Aktualizácia „Rokovacieho poriadku ORR“ (A. Jankovič) 6. Informácia z rokovania s vedením mesta k zriadeniu Denného centra (R. Miškár) 7. Príprava verejného plánovania (P. Rusnák) 8. Propagácia projektov PR 2019 zaradených do hlasovania (R. Miškár) 9. Rôzne, diskusia 10. Záver - uznesenia***

**Prítomní členovia ORR**: A. Jankovič, G. Tokárska , Ľ. Priehodová , M. Kamenská, A. Povinská, P. Novanský, J. Bystran, A. Švecová, R. Miškár, V. Báťková, M. Kršňák, L. Lapinová, P. Rusnák, J. Moravčík, D. Hanko **Ospravedlnení:** M. Lietava, M. Vincenc, A. Ernest, S. Dluholucký, V. Moravčík, M. Ondráš, N. Bieliková **Poslanci:** E. Karová, **Hostia:** I. Marček, T. Teicher, Vaník, D. Kenický, M. Cibák, Ľ. Póčová ***1.Otvorenie zasadnutia***: predseda OR privítal všetkých členov ORR, poslancov, ako aj prítomných hostí na zasadnutí OR a dal schváliť program zasadnutia., zapisovateľa a overovateľa zápisnice

***2. Slovo pre hostí.*** E. Karová, poslankyňa MsZ informovala o stave plnenia uznesení OR ,ktoré sa týkali poslancov za volebný obvod č.6.Konštatovala,že pri prekládke informačnej tabule mesta z Radvanskej ulice na Poľnú ulicu – rodinné domy. Vzhľadom na informáciu z Ms Ú a súčasný zlý technický stav informačnej tabule, navrhuje hľadať iné riešenie osadenia tejto tabule.

Uviedla ,že v samostatnom bode č.6 dnešného rokovania OR bude podaná informácia z rokovania s vedením mesta k zriadeniu Denného centra.

Taktiež uviedla informáciu z Ms Ú k výrubu drevín pre výstavbu „ Bytového domu v Banskej Bystrici – novostavba –Radvanská ulica „ o tom , že konanie je t. č. prerušené. Pri pokračovaní konania bude OZ Za dôstojnú Radvaň zastupovať jej členka L . Priehodová. Keďže je prerušené aj stavebné konanie k výstavbe Bytového domu , je verejné stretnutie s primátorom mesta a stavebným úradom odložené.

V závere svojho vystúpenia informovala o vyčlenení 60.000 eur pre každý VMČ z rozpočtu mesta určených na rozvoj mestských častí (opravy chodníkov a ciest , detských ihrísk, revitalizáciu trávnikov, lavičiek, dobudovania stojísk na kontajnery s odpadom). K tomu je potrebné predložiťRámcový plán na rok 2019 pre investičné akcie Výboru mestských častí č.6 s vyznačením priorít ,ktoré bude realizovať VMČ č.6.Pri tom tlmočila návrh prednostu MsÚ, aby investičné akcie boli presadené do rozpočtu mesta na budúci rok (súvislé cesty a chodníky ).

Igor Marček vyslovil niekoľko pripomienok a otázok súvisiacich s triedením odpadu, možností uzamykania kontajnerov, k prašnosti mesta, kropeniu ulíc, rezidenčnému parkovaniu a pod. K tomu sa vyjadrili členovia OR A. Povinská, P. Novanský, D. Hanko, P. Rusnák a R. Miškár, ktorý uviedol, že parkovanie a odpadové hospodárstvo sú riešené komlexne v rámci celého mesta.

P. Vaník sa informoval o oprave chodníkov najmä pred bytovým domom na Bernolákovej ulici č. 40 – 48, kde sú chodníky v prípade dažďa zaplavené. Tiež informoval na  rekonštrukciu detského ihriska a nevysypanie smetného koša.

J. Bystráň k rekonštrukcii tohto ihriska navrhol urobiť oplotenie pre zábranu vybehnutia detí na komunikáciu.

R. Miškár k tomu uviedol, že práve na dnešnom zasadnutí budú stanovené priority pri oprave chodníkov.

***3. Kontrola uznesení z poslednej OR***: **č. 01/02/2019** **-** **pretrváva** **č. 02/02/2019 - splnené č. 03/02/2019 - splnené č. 04/02/2019 - splnené č. 05/02/2019 - splnené č. 06/02/2019 - splnené č. 07/02/2019 - splnené č. 08/02/2019 - pretrváva č. 09/02/2019 - splnené č. 10/02/2019 - pretrváva – stála úloha č. 11/02/2019 - pretrváva – stála úloha č. 12/02/2019 - splnené č. 13/02/2019 - splnené**

E. Karová navrhla, aby sa v budúcnosti na záver zápisnice vždy uviedol sumár uznesení

***Uznesenie 01/03/2019*** Sumár uznesení napísať na záver zápisnice

 Zodpovedný: zapisovateľ T.: vždy

***4. Rámcový plán rozvoja mestskej časti Radvaň pre rok 2019***

R. Miškár uviedol, že boli zozbierané podnety do rámcového plánu rozvoja MČR. Je potrebné dohodnúť prioritu jednotlivých podnetov na tomto zasadnutí OR, nakoľko práce by mali začať v polovici mesiaca apríl. V. Báťková sa informovala na nový asfalt na Stromovej ulici, a tiež poznamenala, že je potrebné vylúčiť tie cesty a chodníky, ktoré budú realizované z iných zdrojov, aby neboli zahrnuté do akcií z rámcového plánu OR:

R. Miškár informoval, že 60 tis. € pre je malá suma vzhľadom, že je určená na rozvoj mestských častí (opravy chodníkov a ciest, detské ihriská, revitalizáciu trávnikov, lavičiek, dobudovania stojísk na kontajnery s odpadom). Ďalej informoval že nie je potrebné riešiť jamy na cestách, pretože tie budú riešené mestom, ktoré má vyčlenených 360 tis. € na úpravu jám na mestských komunikáciách. R. Miškár navrhol, aby boli cesty vylúčené, aby sa riešili chodníky. A. Povinská pripomenula prítomným, že v minulom roku sľúbili poslanci dokončenie chodníkov.

Na zasadnutí bol stanovený poradovník opravy chodníkov a dobudovania detských ihrísk.

***Uznesenie 02/03/2019*** Vypracovať prehľad investičných akcií na rok 2019 v Radvani a predložiť ho VMČ č. 6 Zodpovedný: P. Rusnák; T.: ihneď

Finančné prostriedky z minulého roka vo výške 4 600,00 € boli navrhnuté na zabezpečenie prvkov na detské ihrisko na Kalinčiakovej ulici pre väčšie deti.

Výsledok hlasovania: 12 členov OR hlasovalo za; 3 členovia proti a 1 člen sa zdržal hlasovania

R. Miškár navrhol, aby bolo dobudované kontajnerové stojisko na Poľnej ulici s dopravným značením Zákaz parkovania, pretože v dôsledku parkovania vozidiel nie sú smeti odvezené. G. Tokarska navrhla na výjazde z vedľajšej cesty spojnica Malachovská a Poľná ulica osadiť zrkadlo.

***5. Aktualizácia „Rokovacieho poriadku ORR“***

A. Jankovič informoval o pripomienkach členov OR k aktualizácií Rokovacieho poriadku ORR. Konštatoval, že viaceré boli formálneho charakteru / aktualizácia VMČ ,dokumentov VMČ č.6, termínov ap. (Najzávažnejšie boli dva protichodné návrhy k uznášaniaschopnosti zasadnutí OR a k zániku členstva v OR). Po diskusii bol ponechaný pôvodný text z rokovacieho poriadku t.j. OR je uznášaniaschopná ak je prítomná nadpolovičná väčšina členov OR a členstvo v OR zaniká po neospravedlnení sa člena OR 3 x za sebou.

V článku 2 Rokovacieho poriadku v časti Orgány OR vynechať v b.č.5 Tajomníka (jeho náplň preberie predseda OR).

***Na zasadnutí OR boli zvolení vedúci pracovných skupín nasledovne :***

***1.Pracovná skupina pre prípravu podujatí***

***Vedúci : D. Hanko***

***2.Pracovná skupina pre rozvoj a investície***

***Vedúci : P. Rusnák***

***3.Pracovná skupina pre propagáciu a informácie***

***Vedúca : L. Lapinová***

Na zasadnutí OR boli zvolení predsedovania pracovných skupín nasledovne:

***Skupina pre investície a rozvoj:***

***predseda : P. Rusnák,***

***Propagácia: predseda L. Lapinová***

***Skupina pre podujatia: predseda D. Hanko***

Členovia OR sa zapíšu do tabuľky podľa, ktorá bude poslaná mailom.

***Uznesenie 03/03/2019*** zápis členov ORR do pracovných skupín

Zodpovední: členovia OR; T.: do konca mesiaca marec 2019

***6. Informácia z rokovania s vedením mesta k zriadeniu Denného centra (R. Miškár)***

R. Miškár informoval o vyvolanom stretnutí poslanca MsZ S . Dlholuckého s primátorom a prednostom mesta, zástupcov ORR R. Miškára a A. Jankoviča a za prítomnosti E. Karovej, poslankyne MsZ, ktoré sa uskutočnilo dňa 27.2.2019.

Cieľom stretnutia bolo definitívne doriešenie zriadenia Denného centra a stanovenie zmluvných vzťahov pri využívaní a prevádzke Denného centra v priestoroch školského bytu ZŠ Radvanská. Po diskusii zúčastnených strán predložil primátor mesta toto riešenie:

- nájomca uvedených priestorov bude mesto Banská Bystrica a prenajímateľ ZŠ Radvanská na základe zmluvného vzťahu. Návrh zmluvy vypracuje mesto, pričom ORR sa k nej vyjadrí;

- všetky náklady spojené s prevádzkou Denného centra bude financovať mesto Banská Bystrica vrátane nákladov na vedúceho centra;

- prevádzková dostupnosť / pre seniorov ,ORR ,iné komunity, apod. (bude upravená v nájomnej zmluve);

- nájomná zmluva bude uzavretá najneskôr do 30.6.2019;

- pri rokovaní s mestom bude ORR zastupovať predseda ORR R. Miškár

V diskusií k tomuto bodu sa vyjadrili :

- P. Rusnák, ktorý sa informoval o riešení a vybavení Denného centra, začlenení priľahlého pozemku v pripravovanej zmluve. Zároveň požiadal o pôdorys školského bytu pre účely možného zariaďovania.

- D. Hanko upozornil na zdĺhavý proces pri vybavovaní elektrickej prípojky do budovy školského bytu.

- A. Povinská uviedla potrebu zosúladiť ukončenie prenájmu priestorov v Polyfunkčnom objekte SZU /(jún 2019) a prípadné predĺženie prenájmu.

- A. Jankovič navrhol možnosť súbežného riešenia elektrickej prípojky a tiež potreby hľadania záujemcov o správcu Denného centra.

***7. Príprava verejného plánovania (P. Rusnák)***

 E. Karová navrhla, že vzhľadom na neprístupnosť do priestorov školského bytu, tento bod programu presunúť na iný mesiac.

***8. Propagácia projektov PR 2019 zaradených do hlasovania (R. Miškár)***

R. Miškár informoval prítomných o podaní dvoch projektov

***1. projekt bezbariérový prístup do DC***

***2. projekt Fitness/Workout Poľná park***

v pondelok, t. j. 11.03.2019 budú zverejnené tie projekty na meste, ktoré prešli na verejné zvažovanie, po 28. 03. 2019 bude hlasovanie verejnosti, ak budú predložené projekty úspešné, je potrebné aby členovia OR spropagovali hlasovanie za projekty. Hlasovanie sa uskutoční v podateľni MÚ BB.

***9. Rôzne, diskusia Bytový dom Tulipán:*** Investor požiadal o výrub drevín aj na mestských parcelách, z tohto dôvodu bolo konanie prerušené. A. Povinská oznámila, že sa jej hostia z predchádzajúcej OR sa informovali, či sme boli ako OR zahrnutá do konania. R. Miškár uviedol, že OZ sa prihlásilo ako účastník do konania a Ľ. Priehodová je za OZ splnomocnená zastupovať obyvateľov v tomto konaní. Výrubové konanie je v súčasnosti prerušené, investor bol vyzvaný príslušným oddelením MsÚ na doloženie potrebnej dokumentácie. Petičný výbor, OR a OZ podajú podnet na Zmenu územného plánu, ktorý spracuje Ľ. Priehodová.

***Uznesenie 04/03/2019*** Podnet na Zmenu územného plánu mesta v časti "Tulipán“ Zodpovedný: Ľ. Priehodová, T.: do konca mesiaca marca 2019

A.Jankovič informoval o prebiehajúcich záverečných prácach rekonštrukcie športového areálu ZŠ Radvanská. Dodávateľ predpokladá ukončenie prác do konca marca t.r., pričom nie je zatiaľ stanovený termín kolaudácie. Opätovne upozornil na plnenie povinnosti správcu športového areálu pri jeho ochrane a údržbe.

 ***10. Záver - uznesenia***

***Uznesenie 01/03/2019*** Sumár uznesení napísať na záver zápisnice

 Zodpovedný: zapisovateľ T.: vždy

***Uznesenie 02/03/2019*** Vypracovať prehľad investičných akcií na rok 2019 v Radvani a predložiť VMČ Radvaň Zodpovedný: P. Rusnák; T.: ihneď

***Uznesenie 03/03/2019*** zápis členov ORR do pracovných skupín

Zodpovední: členovia OR; T.: do konca mesiaca marec 2019

***Uznesenie 04/03/2019*** Podnet na Zmenu územného plánu mesta v časti "Tulipán“ Zodpovedný: Ľ. Priehodová, T.: do konca mesiaca marca 2019

Zapísala: Gabriela Tokarska

Overila: Valéria Báťková

Ďalšie zasadnutie OR bude 4. apríla 2019 o 18:00 hod

******